Meno istorijos muziejus (Viena)

Meno istorijos muziejus () – vienas iš didžiausių meno muziejų Europoje, esantis Vienoje, Austrijoje.

Garsiausi muziejaus eksponatai: Piterio Breigelio Vyresniojo paveikslas „Babelio bokštas“ ir Benvenuto Čelinio juvelyrinė Pranciškaus I druskinė.

 Istorija 

Muziejus buvo pradėtas planuoti 1857 m. tam, kad viešajai publikai būtų prieinama Habsburgų meno kolekcija. Muziejus buvo pastatytas kartu su Gamtos istorijos muziejumi () 1872–1891 m. pagal architektų Gottfried Semper ir Karl Freiherr von Hasenauer brėžinius (abu muziejai yra vienas priešais kitą).

 Interjeras 

 Meno kolekcija 
Meno muziejus turi pagrindinę renesanso ir baroko dailės darbų kolekciją. Muziejuje yra šie skyriai:

 Egipto ir Artimųjų Rytų
 Graikų ir romėnų
 Paveikslų galerija
 Skulptūrų ir dekoratyvinių menų
 Monetų kambarys
 Biblioteka

 Paveikslų galerija 

Žymiausi dailės darbai:

 Piteris Breigelis Vyresnysis. „Babelio bokštas“, „Apniukusi diena“, „Medžiotojai sniege“, „Valstiečių vestuvės“
 Rafaelis. „Prato madona“
 Džordžonė. „Laura“, „Trys filosofai“
 Koredžas. „Ganimedo pagrobimas“, „Jupiteris ir Ijo“
 Jeronimas Boschas. „Kristus, nešantis kryžių“
 Karavadžo. „Dyglių vainiko uždėjimas“, „Dovydas su Galijoto galva“
 Johanas Vermejeris. „Dailininkas savo studijoje“
 Antonelas da Mesina. „San Cassiano altorius“
 Ticianas. „Juodai apsirengusi moteris“, „Jakopo Strados portretas“
 Parmidžaninas. „Kupidonas, drožiantis strėlę“, „Autoportretas veidrodyje“
ir daugelis kt.

 Galerija 

 Nuorodos 

 Oficialus Kunsthistorisches Museum tinklalapis 

Kategorija:Meno muziejai
Kategorija:Istorijos muziejai
Kategorija:Viena